Οι άσσοι του γηπέδου (ταινία)

To Οι άσσοι του γηπέδου  είναι μια ταινία του ελληνικού κινηματογράφου, σε σενάριο του Ιάκωβου Καμπανέλλη και σκηνοθεσία του Βασίλη Γεωργιάδη, η οποία προβλήθηκε πρώτη φορά το 1956, ενώ 40 χρόνια αργότερα κυκλοφόρησε σε επανέκδοση με τον τίτλο Κυριακάτικοι ήρωες.

Πλοκή 

Η υπόθεση της ταινίας βασίστηκε σε ένα αληθινό περιστατικό που συνέβη το 1953, όταν έπειτα από έναν αγώνα της εθνικής ομάδας ποδοσφαίρου, η ομοσπονδία απέβαλε έναν ποδοσφαιριστή και οι συμπαίκτες του αρνήθηκαν να συμμετάσχουν στον επόμενο αγώνα, ενώ παράλληλα εκτυλίσσονται καθημερινές ιστορίες της ζωής των ποδοσφαιριστών. 

Χαρακτηριστικό της ταινίας υπήρξε το γεγονός ότι για την ενσάρκωση των ρόλων προτιμήθηκαν διεθνείς ποδοσφαιριστές της εποχής και όχι ηθοποιοί, υποδυόμενοι τους εαυτούς τους και χρησιμοποιώντας τα αληθινά τους ονόματα.

Εισπράξεις 
Η ταινία βγήκε στους κινηματογράφους στις 13 Μαρτίου 1956 (την ίδια ακριβώς ημέρα με την ταινία «Το κορίτσι με τα μαύρα» του Μιχάλη Κακογιάννη), κόβοντας 19.276 εισιτήρια.

Διανομή 
 Ανδρέας Μουράτης (Ανδρέας Μουράτης)
 Κώστας Λινοξυλάκης (Κώστας Λινοξυλάκης)
 Στάθης Μανταλόζης (Στάθης Μανταλόζης)
 Λάκης Πετρόπουλος (Λάκης Πετρόπουλος)
 Κώστας Πούλης (Κώστας Πούλης)
 Θόδωρος Μορίδης (πρόεδρος ομοσπονδίας)
 Γιώργος Καμπανέλλης (δημοσιογράφος)
 Νίνα Σγουρίδου (Νίνα)
 Σούλα Αθανασιάδου (κυρία Μουράτη)
 Κική Ρέππα (Αννούλα)
 Αντώνης Μηγιάκης (προπονητής)
 Θόδωρος Κεφαλόπουλος (γιατρός)
 Δημήτρης Βουδούρης (θείος Πούλη)
 Κώστας Σταυρινουδάκης (Ιταλός μεταφραστής)
 Παύλος Ραφελέτος (μέλος ομοσπονδίας)
 Θανάσης Βέγγος (ναύτης)
 Μιχάλης Γιαννακάκος (εκφωνητής)
 Βασίλης Γεωργιάδης (αφηγητής, φωνή)
 Παντελής Ζερβός (Ανδρέας Μουράτης, φωνή)
 Νίκος Βασταρδής (Στάθης Μανταλόζης, φωνή)

Εμφανίζονται επίσης (ως φίλαθλοι) οι ηθοποιοί Γιώργος Φούντας, Νίκος Βασταρδής και η Ιταλίδα σταρ της εποχής  Σιλβάνα Παμπανίνι, καθώς και οι ποδοσφαιριστές Ηλίας Ρωσίδης, Γιώργος Δαρίβας, Βαγγέλης Πανάκης, Γιώργος Καμάρας, Μπάμπης Κοτρίδης και Μπάμπης Δρόσος.

Παραπομπές

Πηγές 
 Ιστορίες από τον μαγικό κόσμο του αθλητισμού, Retrosport
 Κυριακάτικοι ήρωες, 90' λεπτά 

Ελληνικές ταινίες
Ταινίες του 1956
Ελληνικές δραματικές ταινίες
Ελληνόφωνες ταινίες
Ταινίες σε σκηνοθεσία Βασίλη Γεωργιάδη
Ελληνικά ντοκιμαντέρ
Ταινίες σε σενάριο Ιάκωβου Καμπανέλλη
Ταινίες με μουσική σύνθεση Αργύρη Κουνάδη
Ελληνικές ασπρόμαυρες ταινίες
Ποδοσφαιρικές ταινίες
Ιστορία του Ελληνικού ποδοσφαίρου